Hrvatski sabor
20090313

Dobro jutro svima, dame i gospodo zastupnici. Prelazimo, nastavljamo da radom i prelazimo na: - Prijedlog zakona o izmjenama Zakona o posredovanju pri zapošljavanju i pravima za vrijeme nezaposlenosti – prvo čitanje, P.Z. br. 253, Predlagatelj: Klub zastupnika SDP-a; Predlagatelj ovoga akta na temelju je 129. Poslovnika Hrvatskoga sabora podnio klub. Kod donošenja ovoga Zakona primjenjuju se odredbe Poslovnika koje se odnose na prvo čitanje zakona. Materijale ste primili u pretince. Vlada je dostavila mišljenje. Raspravu su proveli Odbor za zakonodavstvo, Odbor za financije i državni proračun, Odbor za rad i socijalno partnerstvo. Želi li predstavnik predlagatelja dodatno obrazložiti prijedlog? Da. Gospođa Dragica Zgrebec u ime Kluba SDP-a. Izvolite.